अलग अंदाज में किया फिल्म ‘हंटर’ का प्रमोशन, बोले- रोकना है तो ठोकना पड़ेगा!
Bollywood Actor Suniel Shetty And Norway Crew Quick Style Dance Video Goes Viral - सुनील शेट्टी ने सोशल मीडिया पर अपनी फिल्म ‘हंटर’ का प्रमोशन करते हुए वीडियो पोस्ट किया है। सुनील शेट्टी की थ्रिलर फिल्म ‘हंटर’ अमेजन मिनी टीवी पर रिलीज होगी।
हाल ही में सुनील शेट्टी ने सोशल मीडिया पर अपनी फिल्म ‘हंटर’ का प्रमोशन करते हुए वीडियो पोस्ट किया है। सुनील शेट्टी की थ्रिलर फिल्म ‘हंटर’ अमेजन मिनी टीवी पर रिलीज होगी।
प्रमोशन के लिए किया डांस ग्रुप के साथ को-लैब
फिल्म के प्रमोशन के लिए सुनील शेट्टी ने नोर्वेइगन डांस ग्रुप क्विक स्टाइल के साथ को लैब करते हुए लिखा- क्विकस्टाइल ने #हंटर एसीपी विक्रम के साथ हंट ज्वाइन कर लिया है। रोकना है तो ठोकना पड़ेगा!
इस एक्शन थ्रिलर फिल्म में सुनील शेट्टी लीड एक्टर के तौर पर एसीपी विक्रम सिन्हा का किरदार निभा रहे हैं। फिल्म में उनके साथ ईशा देओल, राहुल देव, बरखा बिष्ट, मिहिर आहूजा, टीना सिंह, चाहत तेजवानी, करणवीर शर्मा, सिद्धार्थ खेर, गार्गी सावंत और पवन चोपड़ा भी नजर आएंगे।
काम करना मजेदार रहा- सुनील शेट्टी 
फिल्म के बारे में मीडिया से बात करते हुए सुनील ने कहा- ऐसा लगता है कि कल ही तो हम शूटिंग कर रहे थे और आज हमने ट्रेलर भी रिलीज कर दिया। इन लोगों के साथ सेट पर काम करके बहुत मजा आया। मेरा करैक्टर काफी इंट्रेस्टिंग है और उसकी ट्रेट ऐसी है कि उसे देखकर लोग मेरे करैक्टर को और भी ज्यादा देखना चाहेंगे। मुझे उम्मीद है की ऑडियंस को ये फिल्म पसंद आएगी।
‘साडी गली’, ‘तनु वेड्स मनु’ और ‘काला चश्मा’ जैसे बॉलीवुड गानों पर परफॉर्म करने के बाद डांस ग्रुप ‘क्विक स्टाइल’ काफी पॉपुलर हो गया। मीडिया से बात करते हुए ग्रुप ने बॉलीवुड गानों को बेहद मजेदार बताया।